Alpa stepo de Karakorumo kaj okcidenta Tibeta Altebenaĵo

La **alpa stepo de Karakorumo kaj okcidenta Tibeta Altebenaĵo** estas tersupraĵa ekoregiono el la okcident- kaj mezazia ekoprovinco de la palearktisa ekozono laŭ la tipologio de la Monda Natur-Fonduso (WWF). Biome ĝi apartenas al montaraj herbejoj kaj arbustaroj trovitaj en partoj de Afganujo, Barato, Ĉinujo kaj Pakistano. La ekoregiono estas parto de la tutmondaj 200-regiono "tibet-altebenaĵa stepo".

## Priskribo 
La alpa stepo de Karakorumo kaj okcidenta Tibeta Altebenaĵo estas areo de alpaj herbejoj kiuj okupas 143 300 da kvadrataj kilometroj. Ĝi koncentriĝas en Karakorumo, okcidente de Himalajo. Ĝi ankaŭ inkludas la apudajn montarojn, kiel Ladakan Montaron.

La averaĝa jara precipitaĵo en la ekoregiono varias inter 200 al 900 mm, kun 90 pocentoj sub la formo de neĝo.

## Flaŭro 
eta|250px|maldekstra|Nacia Parko Deosaj en Pakistano.
La plejparto de tiu ekoregiono konsistas el herbejo kaj herbecaj plantoj. Protektitaj deklivoj kaj ravinoj enhavas *Salix denticulata*, *Mertensia tibetica*, *Potentilla desertorum*, *Juniperus polycarpus*, *Polygonum viviparum*, *Berberis pachyacantha*, *Rosa webbiana*, kaj *Spiraea lycoides*. Kie kreskado de vegetaĵaro apenaŭ eblas, ĉirkaŭ 4 500 m, troviĝas *Delphinium cashmerianum*, *Glechoma tibetica*, *Silene longicarpophora*, *Potentilla fruticosa*, kaj *Nepeta* spp.

Arbedaroj kaj duonarbaroj troviĝas en la profundaĵoj de la valoj. Tiuj vegetaĵaroj ampleksas *Hippophae rhamnoides*, *Myricaria elegans*, *Salix viminalis*, *Capparis spinosa*, *Tribulus terrestris*, *Pegamum harmala*, *Sophora alopecuroides*, kaj *Lycium ruthenicum*. Kelkaj relikvoj de steparbaroj de *Juniperus macropoda* kaj *Juniperus indica* ankoraŭ ĉeestas tie ĉi.

## Faŭno 
La ekoregiono gastigas 172 da birdospecioj kaj 45 da mamulospecioj
.

Ovioj en tiu ekoregiono inkludas Marko-Polo-ovion (*Ovis ammon polii*), tibetan argalon (*Ovis ammon hodgsoni*), kaj muflonon (*Ovis orientalis*). Kaproj estas reprezentitaj de *Capra falconeri* kaj alpa ibekso (*Capra ibex*).

La ŝafoj kaj kaproj, same kiel aliaj pli malgrandaj mamuloj, kreas en tiu ekoregiono taŭgan vivejon por la neĝleopardo (*Uncia uncia*).

Kaj la bruna urso (*Ursus arctos*) kaj la azia nigra urso (*Selenarctos thibetanus*) troviĝas tie ĉi.

La ekoregiono gastigas 172 da birdospecioj.
Komunaj birdoj inkludas ruĝventran rugvostulon (*Phoenicurus erythrogaster*), himalajan monalon (*Lophophorus impejanus*), karpodakojn, rabobirdojn, kaj vulturojn.

## Naturprotekto 
Multo de la montara vivejo troviĝas en protektitaj areoj. Tiuj inkludas :
* Nacian Parkon Hemis
* Nacian Parkon Khunjerab
* Nacian Parkon Deosaj

## Referencoj 
## Vidu ankaŭ 
* Ekologia klasifiko de la tersupraĵoj
* Konservada stato de ekoregiono
* Listo de ekoregionoj en Pakistano

## Eksteraj ligiloj 
*  Ekoregiono PA1006 : Alpa stepo de Karakorumo kaj okcidenta Tibeta Altebenaĵo (WWF)
*  Alpa stepo de Karakorumo kaj okcidenta Tibeta Altebenaĵo (*WWF-Wildworld*)
*  Alpa stepo de Karakorumo kaj okcidenta Tibeta Altebenaĵo (*Wildworld*) - Nacia Geografia Societo
*  Alpa stepo de Karakorumo kaj okcidenta Tibeta Altebenaĵo (*The Encyclopedia of Earth*)
*  Alpa stepo de Karakorumo kaj okcidenta Tibeta Altebenaĵo (*Globalspecies*) 
*  Situo de la ekoregiono : tajpu * Karakoram-West Tibetan Plateau alpine steppe*
*  Tutmondaj 200; numero 110 : Tibet-altebenaĵa stepo (WWF) 

Kategorio:Palearktisaj ekoregionoj
Kategorio:Montaraj herbejoj kaj arbustaroj
Kategorio:Global 200
Kategorio:Himalajo
Kategorio:Geografio de Afganio
Kategorio:Geografio de Barato
Kategorio:Geografio de Ĉinio
Kategorio:Geografio de Pakistano